《游白鹿洞》
宋代·蔡沆

古洞云封山正阴，攀藤负石此登临。
双峰削剑雄中外，五老当登壮古今。
入室颙瞻先圣像，登台惭愧昔时心。
十年梦寐今方见，终老生涯只处寻。

作者简介：宋建州（1159～1237）建阳人，字复之，号复斋居士。蔡渊弟。父蔡元定以外表兄虞英无子，与之为嗣，更姓名虞知方。及领乡举，从母命归宗。尝从朱熹学。官至文林郎、两浙运干。有《春秋五论》、《春秋衍义》等。